北美東部時間

北美東部時間係一個喺美洲用嘅時區，用嘅國家主要包括美國同加拿大；時間定義大致上係標準時間 UTC-5，夏令時間 UTC-4。

美洲仲有其他國家有對應嘅時區，但係可能唔同名，夏令時間嘅定義亦都可能唔同。

例如，喺墨西哥，對應嘅時區叫做東南時區，唔係東部，時間定義係 UTC-5。

名
呢個時區嘅名係源於美國1966年嘅 Uniform Time Act，東部指美國東部。

標準時間
東部時區嘅標準時間喺美國同加拿大叫東部標準時間。

東部標準時間喺墨西哥叫做東南時間。

夏令時間
東部時區嘅夏令時間喺美國同加拿大叫東部夏令時間。

所謂 ｢日光節約｣ 係指 ｢唔使嘥咗啲陽光｣，即係夏天陽光多，撥快一個鐘可以喺日頭未睏覺之前多啲陽光，用少啲電。

幾時轉夏令時間
喺北美，大部地方都係春天撥快，秋天撥慢，喺加拿大同美國，目前嘅規定係每年三月第二個星期日凌晨兩點轉夏令時間，十一月第一個星期日凌晨兩點轉標準時間。

2007年之前係四月第一個星期日撥快，十月最後一個星期日撥慢。

1986年之前係四月最後一個星期日撥快，十月最後一個星期日撥慢。

冇夏令時間嘅地方
東部時區有少部份地區唔用夏令時間：

喺加拿大，安省 Pickle Lake、Atikokan 同 New Osnaburgh 三個地方都係全年標準時間，冇夏令時間。

喺墨西哥，唯一用呢個時區嘅 Quintana Roo 州 ｢唔參與夏令時間計劃｣，全年標準時間，冇夏令時間。

時區
加拿大時間
墨西哥時間
美國時間